From Me to You

From Me to You kan også være et soloalbum fra Per Kristian Indrehus (ex. Drama/Creation).
«From Me to You» er en britisk sang, skrevet av John Lennon og Paul McCartney. Den ble spilt inn av The Beatles og utgitt på single i 1963. Singlen ble The Beatles' første nummer én-sang på noen av de britiske listene. Den lå som nummer to på andre, men mislyktes i få gjennomslag i USA da den første gang ble utgitt. I 1963 resulterte en coverversjon med Del Shannon i at sangen ble den første Lennon/McCartney-sangen til å entre den amerikanske poplisten. Det var én av de siste sangene som ble kreditert McCartney-Lennon. Kort etterpå begynte deres sanger å bli kreditert Lennon-McCartney.

Komposisjon 
Lennon og McCartney begynte å skrive «From Me to You» mens de satt på en buss på vei til Shrewsbury som en del av The Beatles' turné med Helen Shapiro. Tittelen var inspirert av navnet til leserbrevspalten i New Musical Express, som de hadde lest. Den het From You to Us.  McCartney bemerket at deres tidlige sanger hadde en tendens til å inkludere ordene I, me eller you som en måte å gjøre dem meget direkte og personlige på.

I sitt intervju med Playboy i 1980 mintes Lennon da han skrev sangen:

«Vi skrev den i en bil tror jeg, og jeg tror den første linjen var min. Jeg mener jeg vet den var min [Nynner melodien til første linje]. Og etter det tok vi den derfra. Den var langt mer bluesete enn det da vi skrev den. Notenene – i dag kunne du omarrangere den ganske funky».

McCartney snakket også om å omarrangere sangen i 1964:

«From Me to You» – den kunne bli gjort som en gammel ragtime-låt – spesielt broen – og så skrev vi ikke låtene i noe særskilt idiom. I fem års tid kunne vi arrangere låtene forskjellig. Men vi ville sannsynligvis skrive den samme gamle søpla!»

McCartney var ikke den eneste på bussen som kalte den søppel. Sangeren Kenny Lynch bemerket da han hørte The Beatles synge «ooh»: «Dere kan ikke gjøre det. Dere høres ut som a bunch of fucking fairies». Kort etterpå stormet han bort og erklærte at The Beatles ikke visste noe om låtskriving. 

Roger Greenaway erindrer historien:

«John og Paul satt bak i bussen, og Kenny Lynch, som på denne tiden så på seg selv som låtskriver, slentret bak i bussen, og Kenny Lynch .... bestemte seg for at han skulle hjelpe dem med å skrive en sang. Etter at en periode på omtrent en halvtime hadde gått og ingenting så ut til å komme bakfra, stormet Kenny foran og ropte: «Vel, det er det. Jeg kommer ikke til å skrive mer av den forbaskede søpla med disse idiotene. De kjenner ikke til musikk fra sine bakender. Det er det! Ingen mer hjelp fra meg». 

Uansett ble sangen betraktet av The Beatles som oppfinnsom og fengende nok til å bli utgitt på single. Dette var en Lennon/McCartney-sang som duoen virkelig skrev sammen. McCartney beskrev den som «very much co-written».

Idéeen med å synge sangens åpningslick – «da da da da da dum dum da»-delen – ble foreslått av George Martin, The Beatles' produsent. Gruppen syntes det var uvanlig, men satte sin lit til Martin. «På et vis gjorde den [The Beatles] bevisst på Martins enorme musikalske sans», sa EMI-produsent Ron Richards senere.  

I sangen tilbyr jeg-personen sin kjærlighet til objektet for sine følelser. Han har «everything» you want». Selv om sangen er basert på pronomener i førstepersjon, mangler den en ledesanger.

Innspilling og utgivelse i Storbritannia 

Innspillingen 5. mars i Abbey Road Studios skjedde uten vanskeligheter, og 10. april utga EMI «From Me to You» i Storbritannia på singlen Parlophone R5015, med «Thank You Girl» på B-siden. Ni dager senere ble et 21 ukers nærvær på den britiske listen sparket i gang, og den kulminerte med å nå førsteplassen 4. mai, en posisjon den kom til å bevare i syv uker.

«From Me to You» var den første Beatles-sangen til å nå førsteplassen i Storbritannia og blir vidt betraktet for å være gruppas første listetoppende sang, for selv om «Please Please Me» nådde toppen på nesten hver eneste liste, lå den bare som nummer to på Record Retailer's-listen. Den ble generelt betraktet for å være den mest autoritative på den tiden. «From Me to You» kom til å bli den første av elleve sammenhengende britske nummer én-singler med The Beatles.

«From Me to You» erstattet «How Do You Do It» med Gerry & The Pacemakers, en sang som hadde blitt tilbudt The Beatles (og endog blitt innspilt av gruppa, selv om den forble offisielt uutgitt til 1995), men til slutt forkastet av den til fordel for «Love Me Do». Gerry & The Pacemakers, som også kom fra Liverpool, var i stor grad rivaler til The Beatles i sine tidligere dager. Gerry & The Pacemakers oppnådde sin første nummer én-sang på den britiske singlelisten («How Do You Do It») før the Beatles. De fikk også sin andre og tredje nummer én-sang før The Beatles fikk det, mens mistet gradvis dampen etterpå, idet Beatlemania startet, og The Beatles dominerte musikken verden over i 1964. 

En virkelig indikasjon på hvor suksessfull The Beatles ble takket være «From Me to You» (skjønt den kom til å bli overskygget av «She Loves You» og «I Want to Hold Your Hand») ble uttrykt av McCartney: «Den første gangen jeg syntes vi virkelig gjorde det, var mens jeg lå i sengen en morgen, og jeg hørte en melkemann plystre «From Me to You». Faktisk er jeg sikker på at jeg en gang hørte en fugl plystre den også. Jeg sverger på at jeg gjorde det!»

Utgivelse i Norge 
I Norge ble den utgitt på singlen Parlophone R 5015 i april 1963, med «Thank You Girl» på B-siden.

Første utgivelse i USA 
Da Vee-Jay Records utga «Please Please Me» i USA, underskrev plateselskapet en lisenavtale som ga det retten til utgivelsen av The Beatles-plater i fem år. Til tross for at «Please Please Me» mislyktes i å bli populær, valgte Vee-Jay å utgi «From Me to You». Som et resultat ble den aldri utgitt av Capitol Records, fordi den aldri ble tilbudt det selskapet.   

«From Me to You» ble utgitt på Vee-Jay 522, med «Thank You Girl» på B-siden, 27. mai 1963. Selv om magasinet Cash Box kalte den for Pick of the Week da den ble utgitt, mislyktes den i begynnelsen og gjorde det enda dårligere enn sin forgjenger. Gjennom slutten av juni hadde «From Me to You» solgt færre en 4,000 eksemplarer og mislyktes i å komme på noen av listene.  

Da en coverversjon med Del Shannon ble utgitt av Bigtop Records i juni, forsøkte Vee-Jay å stimulere til økt interesse for originalen, både ved å plassere ut magasinreklamer og å sende ut ytterligere promotioneksemplarer av singlen med ordene The Original Hit påtrykt.

Men det største løftet for The Beatles' versjon kom fra Dick Biondi, som hadde spilt «Please Please Me» på WLS i Chicago. Biondi ble avskjediget av WLS i mai og ble etablert hos KRLA 1110 i Los Angeles i juni. Han var i stand til å overbevise sin nye arbeidsgiver om å legge til «From Me to You» på sin spilleliste, og den nådde KRLA's Tune-Dex 14. juli. Den tilbrakte seks uker på listen og lå som høyest som # 32 11. august.  

På grunn av radiospillingen og de resulterende salgene i Los Angeles lå «From Me to You» på Bubbling Under-delene av Billboard Hot 100-listen i tre uker og lå som høyest som # 116 i august, på samme tid som singlen lå som høyest i Los Angeles. Det var første gang The Beatles forekom på en nasjonal liste i USA. Den sene oppmerksomheten i Los Angeles ansporet salget av singlen: Til slutt hadde førsteopplaget av «From Me to You» solgt i omtrent 22,000 eksemplarer, grovt sett tre ganger så mye som «Please Please Me» gjorde. Til tross for det blir den fremdeles betraktet for å være en sjelden plate og høyst ettertraktet av The Beatles-samlere.

Andre utgivelse i USA 
Vee Jay valgte å koble «From Me to You» med «Please Please Me» da det gjenutga singlen 30. januar 1964, kort etter at en film med The Beatles hadde blitt vist på The Jack Parr Program, et prime-time TV-show. Hadde Vee-Jay visst hvor altomfattende Beatlemania ville bli, ville det sannsynligvis ha spart «From Me to You» til bruk som A-side, som det gjorde med «Twist and Shout» og «Do You Want to Know a Secret». Men selv som B-side kom «From Me to You» på Billboard Hot 100-listen 7. mars og lå som høyest som # 41. Den dobbeltsidede hiten solgte i om lag 1.1 million eksemplarer i 1964.

Tilgjengelighet på albumer 
Sangens første forekomst på en LP var på det kanadiske albumet Twist and Shout i 1964. I 1966 ble den utgitt i Storbritannia på A Collection of Beatles Oldies. I 1973 ble den tilgjengelig i Storbritannia og i USA på den doble LP-platen 1962-1966. Den første utgivelsen på CD var i 1988 da den var med på samlingen Past Masters. Den ble senere utgitt på den doble CD-platen 1962-1966 og CD-samlingen med singler, 1.

Alternative mikser 
Stereoversjonen (innspilt på to spor) mangler munnspillintroen som ble føyd til monoversjonen. Den ble utgitt på single, på utgivelsen av Past Masters fra 1988, på CD-gjenutgivelsen 1962-1966 og på samlingen 1. Stereoversjonen var med på samlingen A Collection of Beatles Oldies, på den opprinnelige LP-utgivelsen av 1962-1966 og på gjenutgivelsen av Past Masters fra 2009.

Del Shannons coverversjon 
18. april 1963 var The Beatles én av 15 numre som spilte på Swinging Sound '63, en all-star konsert på the Royal Albert Hall i London. Gruppa spilte «From Me to You» og «Twist and Shout». Del Shannon opptrådte på samme konsert den kvelden. Etter konserten fortalte han John Lennon at han kom til å spille inn «From Me to You» for å gi gruppa en viss eksponering i USA. Først var Lennon smigret, men endret rask oppfatning, da han innså at en coverversjon med Shannon kunne skade The Beatles' sjanser med å få en hit i USA. Som det viste seg hadde Lennon midlertidig rett, men ingen av artistenes versjoner ble en stor hit i USA.

I begynnelsen av juni utga Bigtop Records Shannons versjon av «From Me to You» som oppfølgeren til «Two Kinds of Teardrops». Den kon på Billboard Hot 100-listen 29. juni og ble den første Lennon/McCartney-komposisjonen som lå på den amerikanske listen. Den tilbrakte fire uker på listen og lå som høyest som # 77. Den var enda mer suksessfull i Chicago, hvor den lå som høyest som # 15 på the WLS' Silver Dollar Survey.

«På den tiden hadde ingen hørt om The Beatles her (USA), men jeg visste de var store komponister, så jeg plukket kun opp én av deres sanger», sa Shannon senere.

Senere versjoner 
Mae West spilte inn sangen. Den ble utgitt på hennes julealbum Wild Christmas i 1967.
En coverversjon forekommer på Bobby McFerrins album Spontaneous Inventions fra 1985.
Flere forskjellige coverversjoner av sangen ble brukt i TV-reklamer med juletema for Macys varehuskjede i USA i slutten av 2005.
I november 2008 ble en langsommere coverversjon, som kun anvendte piano og sang, den første Beatles-sangen til å bli brukt i en britisk reklamekampanje, da den ble benyttet til å reklamere for John Lewis' markedsføring i julen.

Norsk versjon 
Paul Mac Cartherud har skrevet en norsk tekst. Hans norske tittel er «Fra meg til deg».

Innspilling 
Det Betales. Utgitt på singlen Pære Records MSPR-001 i 1983.

Personale 
John Lennon – vokal, rytmegitar, munnspill
Paul McCartney – vokal, bassgitar
George Harrison – harmonivokal, sologitar
Ringo Starr – trommer

Personale per Ian MacDonald.

Referanser 

The Beatles-sanger
Sanger skrevet av Lennon/McCartney
Sanger fra 1963
Singler fra 1963
Britiske sanger